— Ёсць праграмы, праз якія мы дапамагаем чалавеку распачаць свой бізнес, — дадае спецыяліст. — Па-першае, мы можам спачатку навучыць такіх людзей асновам прадпрымальніцкай дзейнасці: як рэгістравацца, якія падаткі плаціць і г. д. Людзі падчас гэтых курсаў атрымліваюць першапачатковыя веды па праве і эканоміцы. Калі ж чалавек рашаецца адкрыць сваю справу, то потым мы можам дапамагчы і фінансава. У рамках праграмы выдзяляецца субсідыя на арганізацыю прадпрымальніцкай дзейнасці. Але яе абавязкова трэба выкарыстаць па мэтавым прызначэнні. Чалавек сам вызначае, куды пойдуць грошы, у сваім бізнес-плане. Памеры субсідый адрозніваюцца, але ў цэлым яна складае каля 11 бюджэтаў пражытковага мінімуму. А калі чалавек арганізуе справу ў сельскай мясцовасці, то гэта 15 бюджэтаў. Ва ўсіх абласцях зацверджаны прыярытэтныя віды прадпрымальніцкай дзейнасці, важныя для развіцця рэгіёнаў. І калі чалавек будзе арганізоўваць менавіта такую справу, то хутчэй за ўсе, ён гэтую субсідыю атрымае.